**Effaith Twristiaeth ar Leoliadau**

Cynlluniau gwersi/Nodiadau Athrawon Cyfnod Allweddol 3

**Cipolwg o’r adnodd**

Dyluniwyd Gwyddoniaeth yn y Newyddion i fod yn ffynhonnell gwybodaeth ac adnoddau diddorol a chyfredol ar gyfer athrawon ar-lein. Bydd yn gymorth i gefnogi gofynion y Cwricwlwm Cenedlaethol i gynnwys materion cyfredol bydol a Chymreig mewn modd hyblyg mewn gwersi daearyddiaeth ar y cyd â chynlluniau dysgu mwy ffurfiol, a/neu ei ddefnyddio i symbylu gwaith pellach o fên cynlluniau gwaith. Mae pob rhifyn yn cynnwys prif thema a 2 erthygl gysylltiedig sydd ill dwy yn ganolbwynt i weithgareddau yn y dosbarth. Gall sgrin materion cyfoes Bydol gael ei defnyddio yn rheolaidd fel tudalen hafan neu fel symbyliad ar ddechrau gwers. Gall y dolenni ‘Brainbox’ fod yn bwyntiau trafod diddorol pellach, gweithgaredd diwedd gwers er enghraifft.

Amlygir Geiriau Allweddol yn yr adnodd a cheir diffiniadau ar ffurf nodiadau ‘rollover’. Ceir dolenni i wefannau eraill ar adegau allweddol i alluogi ymchwil pellach ar bynciau penodol.

Bydd pob rhifyn yn cael eu cadw mewn archif er mwyn gallu eu hagor a’u defnyddio yn y dyfodol. Gellir eu lawrlwytho’n llawn er mwyn eu storio a’u defnyddio yn y dosbarth, heb gyswllt gwe.

**Prif Themâu**

Prif gysylltiadau’r Cwricwlwm Cenedlaethol yw:-

Ystod

* ‘pobl fel cwsmeriaid: yr effaith a’r newidiadau mewn gweithgaredd economaidd’
* ‘y byd peryglus: gwasgariad byd eang, achosion ac effeithiau digwyddiadau tectonig eithafol a digwyddiadau eraill’
* ‘Disgrifio’r achosion a’r canlyniadau ynglŷn â sut mae lleoedd ac amgylcheddau yn newid, *e.e. fesul tymor, o’r gorffennol i’r presennol, yr angen am gynhaliadwaeth’*

Sgiliau

* *‘egluro achos ac effaith prosesai ffisegol a dynol a sut mae’r prosesau yn rhyngberthnasu, e.e. achos ac effaith gweithgaredd tectonig, effaith mudo yn Ewrop’*
* ‘egluro sut a pham mae lleoedd ac amgylcheddau yn newid, canfod tueddiadau a goblygiadau’r dyfodol, e.e. *cynnydd poblogaeth, newid hinsawdd, globaleiddio.’*
* **cynhaliwch:**
	+ O leiaf un ymchwiliad grŵp ac un ymchwiliad annibynnol i mewn i gwestiwn neu fater daearyddol
	+ Ymchwilio i ‘daearyddiaeth yn y newyddion’, digwyddiadau a materion pynciol lleol a byd eang.’
* **‘Gofyn ac ateb cwestiwn -** beth yw materion daearyddol y bobl sy’n byw yn y lleoliad yma? Sut a pham bod safbwyntiau pobl ar faterion yn gwahaniaethu a beth yw fy marn i?

Bydd y gweithgareddau yn rhoi cyfle i’r dysgwyr:

* Defnyddio TGCh er mwyn cywain gwybodaeth berthnasol am ddigwyddiadau daearyddol cyfredol.
* Datblygu gwybodaeth a barn wybodus ar ystod o faterion ac atebion i broblemau daearyddol cyfredol.
* Datblygu sgiliau ymchwil sy’n berthnasol i faterion cyfredol.
* Gweithio’n annibynnol ac yn gydweithredol.

**Prif erthygl: Twristiaeth yng Nghymru**

|  |
| --- |
| **Nod:** hysbysu disgyblion am boblogaeth twristiaeth i economi Cymru a gweddill y byd. Dangos fod datblygiad twristiaeth yn ddibynnol ar amryw o ffactorau ffisegol a dynol. Arddangos bod twristiaeth wedi cael dylanwad cadarnhaol a negyddol ar leoliadau, a bod y rhain yn aml iawn yn gallu achosi gwrthdaro rhwng gwahanol grwpiau o bobl. |
| **Amcanion:** Bwriad y gweithgaredd yw cyflwyno disgyblion i bwysigrwydd twristiaeth yng Nghymru drwy weithgaredd economaidd, mewn blwyddyn lle bydd twristiaeth yn cael dylanwad neilltuol (oherwydd Cwpan Ryder). |
| **Resources required:*** **Adnodd ar-lein**
* **Cyflwyniad PowerPoint o waith disgybl**
* **Taflen asesu (ABDE) (Am beth dw i’n edrych)**
 |
| **Math o weithgaredd:** Cyflwyniad i dwristiaeth yng Nghymru, a’i ddylanwad cadarnhaol a negyddol. Gwaith pellach ar ystod o atyniadau twristiaid yng Nghymru a gwaith cartref er mwyn creu cynrychioliad gweledol o chwe atyniad twristiaid yng Nghymru. | **Amser a awgrymwyd:** Mae’r adnodd hwn wedi ei ddylunio i’w ddefnyddio mewn gwers awr gyda gweithgaredd gwaith cartref pellach lle bydd disgyblion yn ceisio cyfleu’r atyniadau ffisegol a dynol o chwe atyniad twristaidd yn weledol. Bydd hwn yn cael ei ymestyn os yw’r disgyblion yn defnyddio’r astudiaeth achos Cwpan Ryder i gyflawni’r gweithgaredd asesu twristiaeth. |
| **Cyflwyniad Gwers:** Mae disgyblion angen bod yn ymwybodol bod bron i ddeg y cant o gyflogaeth yng Nghymru ynghlwm a’r diwydiant twristiaeth. Byddan nhw’n dysgu bod hyn oherwydd amryw o ffactorau ffisegol a dynol. Dyma gyfle da i adolygu’r ddau derm daearyddol allweddol yma.Gellir defnyddio bob llun/animeiddiad ar fwrdd gwyn fel ysgogiad i’r dosbarth holi a thrafod ar sail 1/ Pam fod twristiaeth yn bwysig? 2/Pa nodweddion ffisegol sy’n arwain at dwristiaeth? 3/ Pa nodweddion dynol sy’n arwain at dwristiaeth? 4/ Beth yw buddion twristiaeth i ardal benodol? 5/ Pa broblemau all twristiaeth ei achosi i ardal benodol? 6/ Sut gall hyn arwain at wrthdaro rhwng grwpiau o bobl? |
| * **Cyfle am weithgaredd pellach 1:**

Dylai disgyblion ddefnyddio’r adnodd i feddwl am atyniadau twristiaid yng Nghymru y maen nhw wedi ymweld â nhw; os oes ganddyn nhw amser yn ystod y wers, gallan nhw ddefnyddio’r rhyngrwyd i fynd ar wefannau er mwyn canfod y nodweddion ffisegol a dynol sy’n denu twristiaid i’r lleoliad yna.* **Cyfle am weithgaredd pellach 2:**

Fel gweithgaredd gwaith cartref, gall ddisgyblion rannu tudalen A4 i chwe bocs, dylid tynnu llun ym mhob bocs i ddarlunio’r prif ffactorau ffisegol neu ddynol sy’n denu twristiaid mewn lleoliadau penodol fel Eryri, Folly Farm neu Fae Caerdydd. |
| **Nodiadau:**  |

**Erthygl gysylltiol 1: Cwpan Ryder**

|  |
| --- |
| **Nod:** galluogi disgyblion i ddysgu mwy am dwristiaeth yng Nghymru a dylanwad twristiaeth ar yr economi Gymreig. Dyfnhau’r ddealltwriaeth o’r ffyrdd y mae twristiaeth yn achosi newidiadau mewn rhai ardaloedd, rhai cadarnhaol a rhai negyddol. |
| **Amcanion:** Bwriad y gweithgaredd yw rhoi astudiaeth achos diweddar am yr hyn sydd yn newyddion cyfredol Cymru yn 2010. Mae wedi ei ddylunio i roi templed neu fodel i’r disgyblion i’w helpu nhw strwythuro ymateb ar gyfer y gweithgaredd asesu. Mae hwnnw wedi ei ddylunio i gyfeirio at y rhan deall ardaloedd, amgylcheddau a phrosesau yn y Cwricwlwm Cenedlaethol. |
| **Adnoddau angenrheidiol:*** **Adnodd ar-lein**
* **Cyflwyniad PowerPoint**
* **taflen asesu ABDE (Am Beth Dwi’n Edrych)**
 |
| **Math o weithgaredd:** Wrth ddefnyddio’r adnodd dylai disgyblion ymroi i drafodaeth grŵp am ‘beth sy’n denu twristiaid i leoliad?’ / ‘pa ddylanwad y mae twristiaeth yn ei gael ar leoliad?’. Yna, rhaid i ddisgyblion ddewis atyniad twristaidd yng Nghymru, un y maen nhw’n gyfarwydd ag o ac yna mynd ati i drafod y cwestiynau ar y dudalen ABDE. | **Amser a awgrymwyd:** Mae’r gweithgaredd yma wedi ei ddylunio i’w gwneud dros gyfnod o wers awr o hyd gyda gwaith cartref i gynhyrchu drafft cyntaf o’u hateb. Yna, bydd disgyblion yn ymroi i hunan asesiad ac asesiad o’u cyfoedion cyn cael wythnos i gyflwyno eu hasesiad terfynol. |
| **Cyflwyniad i’r wers:** Gan ddilyn y wers flaenorol, dylai’r erthygl Cwpan Ryder 2010 gael ei thrafod gyda’r cwestiynau 1/ Beth yw’r nodweddion ffisegol a dynol fydd yn denu twristiaid? 2/ Sut fydd yr ardal yn ennyn o Gwpan Ryder? 3/ Pa fudd fydd Cymru gyfan yn ei gael o Gwpan Ryder? 4/ A fydd yna unrhyw ddylanwadau negyddol oherwydd Cwpan Ryder? 5/Sut allai Cwpan Ryder achosi gwrthdaro rhwng gwahanol grwpiau o bobl?Dylai disgyblion ddefnyddio’r templed yma i ymchwilio i atyniad twristaidd yng Nghymru sy’n gyfarwydd iddyn nhw (yn ddelfrydol, dylen nhw fod wedi ymweld â’r lleoliad a dylen nhw ddewis lleoliad sydd gan ddigonedd o wybodaeth ar gae). |
| * **Cyfle am weithgaredd pellach 1:**

Defnyddiwch y dudalen ABDE i’r disgyblion asesu gwaith eu hunain a’u cyfoedion. Yna, dylai hwn gael ei ddefnyddio ynghyd a chyflwyniad PowerPoint gyda gwaith Blwyddyn 7 ar y gweithgaredd yma er mwyn dangos i’r disgyblion sut i dargedu lefelau uwch a gwella gwaith eu hunain.* **Cyfle am weithgaredd pellach 2:**

Dylai disgyblion ailddrafftio a gwella eu gwaith; os oes digon o amser yn y wers yna, yn ddelfrydol gellir gwneud hyn dan amodau gan eu helpu nhw baratoi ar gyfer anghenion y dyfodol yn CA4. Fel arall gellir gosod hwn fel gwaith cartref ymestynnol. |
| **Nodiadau:**  |

**Erthygl annibynnol: Daeargrynfeydd yn 2010**

|  |
| --- |
| **Nod:** dylai disgyblion ddysgu bod 2010 wedi bod yn flwyddyn fawr i weithgaredd tectonig. Dylen nhw ddysgu sut y mae gweithgaredd tectonig megis daeargrynfeydd a llosgfynyddoedd wedi eu cysylltu i ffiniau platiau tectonig. Dylen nhw ddysgu bod dylanwad peryglon tectonig weithiau wedi ei reoli gan ddaearyddiaeth ddynol gymaint â’r achosion ffisegol. |
| **Amcanion:** Bwriad y gweithgaredd yw darparu canolbwynt cyfoes wrth i’r disgyblion astudio platiau tectonig. Mae wedi ei ddylunio i ddarparu cyfle asesu ar ‘y byd peryglus : dosbarthiad byd eang, achosion a dylanwad digwyddiadau tectonig eithafol ac eraill’. Fe’i dyluniwyd hefyd i geisio pwysleisio’r thema ar gyfer y rhifyn hwn sef y rhyngberthynas rhwng nodweddion ffisegol a dynol. |
| **Resources required:*** **Adnodd arlein**
* **Taflen arwain ABDE**
 |
| **Math o weithgaredd:** Trafodaeth ddosbarth ar ddysgu achos ac effaith daeargrynfeydd a llosgfynyddoedd yn flaenorol. Yna, rhaid i ddisgyblion drafod y cysyniad o fod potensial perygl daeargryn yn pwyso cymaint ar le mae’n digwydd ag y mae er ei faint.  | **Amser a awgrymwyd:** Bydd y gweithgaredd yma yn cymryd tua dwy wers awr yr un, a hefyd amser gwaith cartref. |
| **Cyflwyniad i’r wers:** Dylai pennawd yr adnodd ddarparu man dechreuol i’r disgyblion drafod nifer a maint yr effaith tectonig hyd yn hyn yn 2010. I ddechrau, dylai’r drafodaeth edrych ar y cysyniad o ‘faint’ (*magnitude)*. Dylai disgyblion ystyried y gwahaniaeth yng ngraddfa maint daeargrynfeydd Haiti a Chile. Dylid trafod y bocs ‘Oeddech chi’n gwybod?’ yn fan hyn. Yna, dylid ymestyn hyn i drafodaeth am y nodweddion dynol megis bod tlodi yn arwain at adeiladau llai diogel yn Haiti a bod y canolbwynt yn agos i ardal o ddwysedd poblogaeth uchel. |
| * **Cyfle am weithgaredd pellach 1:**

Mae’r adnodd hwn yn gofyn i’r disgyblion ‘Ymchwilio digwyddiad tectonig o 2010.’‘Cynhyrchwch adroddiad newyddion ar beth ddigwyddodd y diwrnod hwnnw a pham y digwyddodd o. Rhaid cynnwys manylion am y rhesymau daearyddol ffisegol a’r rhesymau dynol dros y trychineb..’* **Cyfle am weithgaredd pellach 2:**

Gellir defnyddio’r gweithgaredd yma i asesu’r rhan ‘Deall lleoedd, amgylcheddau a phrosesau’ y Cwricwlwm Cenedlaethol yn yr adran ‘y byd peryglus : dosbarthiad byd eang, achosion a dylanwad digwyddiadau tectonig eithafol ac eraill’. Dylid rhoi copi o’r daflen ABDE ‘Yr Asesiad Tectonig’  |
| **Notes:**  |

**Asesiad Rheoli Twristiaeth**

ABDEWILF

**Gwnewch ymchwil i mewn i ddylanwad twristiaeth ar le yng Nghymru.**

1. Dewiswch atyniad twristaidd yng Nghymru.
2. Disgrifiwch ac eglurwch pa nodweddion ffisegol a dynol sy’n denu twristiaid i’ch lleoliad dewisol.
3. Pa fuddion y mae twristiaid yn ei roi i’ch lleoliad dewisol?
4. Pa broblemau y mae twristiaid yn eich achosi i’ch lleoliad dewisol?
5. Sut y gall dwristiaeth achosi gwrthdaro rhwng gwahanol grwpiau yn eich lleoliad dewisol?

|  |  |  |
| --- | --- | --- |
| **Lefel** | **Deall lleoedd, amgylcheddau a phrosesau**  | **Beth sydd angen i ti ei wneud** |
| **3** | Adnabod cymariaethau syml a chynnig rhai rhesymau dros nodweddion naturiol a dynol gwahanol ardaloedd. | Byddi di’n disgrifio rhai o’r ffyrdd y maen nodweddion dynol a ffisegol yn cyfuno i ddenu twristiaid. |
| **4** | *Dechrau egluro’r nodweddion naturiol a dynol o wahanol ardaloedd ac egluro sut a pham eu bod nhw’n wahanol. Canfod achosion a chanlyniadau syml newid.* | Byddi di’n dechrau egluro pam fod y nodweddion ffisegol a dynol yn denu twristiaid. Byddi di’n dechrau dangos sut mae twristiaeth yn newid dy leoliad di. |
| **5** | *Disgrifio a chynnig eglurhad dros y nodweddion naturiol a dynol mewn pedair ardal wahanol. Canfod rhesymau am y gwahaniaethau rhwng y lleoliadau.* | Byddi di’n egluro pam fod y nodweddion ffisegol a dynol yn dy leoliad yn denu twristiaid. Byddi di’n dangos sut y mae twristiaeth yn achosi newidiadau cadarnhaol yn dy leoliad. |
| **6** | *Egluro nodweddion ffisegol a dynol a rhai prosesau. Cymharu a chyferbynnu lleoedd, egluro sut mae lleoedd yn newid a dechrau adnabod tueddiadau.* | Byddi di’n egluro pam fod nodweddion ffisegol a dynol dy leoliad yn denu twristiaid. Byddi di’n dangos sut mae twristiaeth yn achosi newidiadau cadarnhaol a negyddol yn dy leoliad. |
| **7** | *Egluro'r ystod o nodweddion a phrosesau ffisegol a dynol, a disgrifio’r rhyngweithio o fewn a rhwng y prosesau. Egluro sut mae lleoedd yn newid, canfod tueddiadau.* | Byddi di’n egluro’n fanwl pam fod y nodweddion ffisegol a dynol yn denu twristiaid. Byddi di’n dangos sut y mae twristiaeth yn achosi newidiadau cadarnhaol a negyddol yn dy leoliad a’r ffordd y mae hyn yn arwain at wrthdaro rhwng grwpiau o bobl. |

ABDEWILF

**Yr Asesiad Tectonig**

**Ysgrifennwch adroddiad papur newydd am ddigwyddiad tectonig diweddar.**

1. Dewiswch ddigwyddiad tectonig megis daeargryn Haiti neu losgfynydd gwlad yr Iâ.
2. Disgrifiwch ac eglurwch y ffactorau ffisegol a achosodd y digwyddiad tectonig.
3. Disgrifiwch ac eglurwch y ffactorau dynol a gyfrannodd i faint effaith y digwyddiad tectonig.
4. Disgrifiwch ac eglurwch y newidiadau i’ch lleoliad oherwydd y digwyddiad tectonig.

|  |  |  |
| --- | --- | --- |
| **Lefel** | **Deall lleoedd, amgylcheddau a phrosesau** | **Beth sydd angen i ti ei wneud** |
| **3** | Canfod cymariaethau syml a chynnig rhesymau dros nodweddion naturiol a dynol gwahanol ardaloedd. | Byddi di’n disgrifio rhai o achosion ffisegol y digwyddiad yn fras. |
| **4** | *Dechrau egluro nodweddion naturiol a dynol gwahanol ardaloedd a pham bod lleoedd yn wahanol. Canfod achosion a chanlyniadau syml newid..* | Byddi di’n egluro achosion ffisegol dy ddigwyddiad a’r ffyrdd y cyfrannodd ffactorau dynol at ei ddifrifoldeb yn fras. Byddi di’n disgrifio rhai effeithiau (newidiadau) i’r ardal. |
| **5** | *Disgrifio a chynnig eglurhad dros y nodweddion naturiol a dynol mewn ardaloedd gwahanol. Canfod rhesymau am y gwahaniaethau rhwng y lleoliadau.* | Byddi di’n egluro sut mae’r cyfuniad o ffactorau dynol a ffisegol yn achosi’r digwyddiad. Byddi di’n dechrau disgrifio eu heffaith ar dy leoliad. |
| **6** | *Egluro nodweddion ffisegol a dynol a rhai prosesau. Cymharu a chyferbynnu lleoedd, egluro sut mae lleoedd yn newid a dechrau adnabod tueddiadau.* | Byddi di’n egluro sut achosodd y cyfuniad o ffactorau dynol a ffisegol ddifrifoldeb y digwyddiad. Byddi di’n defnyddio’r wybodaeth yma i egluro difrifoldeb yr effeithiau. |
| **7** | *Egluro'r ystod o nodweddion a phrosesau ffisegol a dynol, a disgrifio’r rhyngweithio o fewn a rhwng y prosesau. Egluro sut mae lleoedd yn newid, canfod tueddiadau.* | Byddi di’n egluro’n fanwl sut achosodd y cyfuniad o ffactorau ffisegol a dynol ddifrifoldeb y digwyddiad. Byddi di’n defnyddio’r wybodaeth yma i egluro difrifoldeb yr effaith mewn manylder. |